Billetterne til intimkoncerten med Bryan Adams er revet væk. Efter blot 12 minutter måtte Aalborg Kongres & Kultur Center melde om udsolgt til koncerten, der skal spilles den 30. maj. Fra morgenstunden var der 10 i kø ved billetlugen, mens 27 stod i kø på telefonen. Samtidig forsøgte hundredevis af fans at få fingrene i en af de 1187 billetter til intimkoncerten. Aalborg Kongres & Kultur Center har oprettet en venteliste i billetsystemet for håbefulde fans, der ikke har haft held til at få billetter.

Opsummering:
Der gik ikke mere end 12 minutter før billetterne til intimkoncerten med Bryan Adams blev udsolgt.